123 
Résumé. 
Ved Hostrup i det sydvestlige Salliug forekommer marine 
Diluvialdannelser. Disse er øverst en Sandaflejring med en boreal 
Fauna, karakteriseret ved Leda permda og Cyprina islandica, og 
derunder en Leraflejring med en Fauna, hvis faa hidtil fundne 
Bestanddele henpeger paa boreale eller arktiske Dannelsesvilkaar. 
Sandaflejringen naar op til 27 m. over Havet. Disse marine Aflej¬ 
ringer befinder sig efter al Sandsynlighed paa primært Leje; de 
overlejres af en enkelt Moræneleraflejring, og de hviler paa tertiært 
Glimmersand. Deres Aflejringstid tilhører et tidligt Afsnit af Is¬ 
tiden, hvor Landets geografiske Forhold var vidt forskellige ikke 
alene fra Nutidens, men ogsaa fra dem, der herskede under de 
jydske Hedesletters Dannelse (Istidens sidste Hovedafsnit). De 
marine Diluvialdannelser ved Hostrup kan muligvis være præglaciale, 
men deres petrografiske Beskaffenhed tyder snarere paa, at de er 
afsatte paa et Tidspunkt, hvor der allerede fandtes Moræneaflejringer 
i Danmark; det er ikke udelukket, at de tilhører samme Tidsrum 
som det marine Diluvium ved Esbjærg. 
